khistorydata/jeongjo-sjw-relations huggingface dataset:
정조 10년
議政府領議政臣金致仁。領中樞府事臣鄭存謙。行判中樞府事臣徐命善。領敦寧府事臣洪樂性。議政府左議政臣李福源。右議政臣金熤。行知中樞府事臣具允鈺。行議政府左參贊臣李明植。行司直臣金華鎭韓光會。淸川君臣金鍾正。判敦寧府事臣金鍾秀。行議政府右參贊臣金魯鎭。漢城府判尹臣李在協。行戶曹判書臣鄭一祥。行刑曹判書臣鄭昌聖。知敦寧府事臣李性源。行副司直臣徐有隣徐有寧。兵曹判書臣金履素。禮曹判書臣洪良浩。行副護軍臣崔東岳。行副司直臣徐有慶鄭好仁。延豊君臣李𡊠。知敦寧府事臣李澧。知中樞府事臣姜世晃。吏曹判書臣李在簡。行副司直臣李柱國。工曹判書臣趙時俊。行副司直臣吳載純鄭昌順尹坊金用謙。咸春君李昌運。行副護軍李仁康。行副司直李聖圭。漢城府左尹申益彬。成均館大司成閔鍾顯。行副司直李崇祜李敬懋。行副護軍趙圭鎭李明運李漢昌。漢城府右尹具㢞。行副司直徐有大。訓鍊院都正具以謙。行副司直金載順。行知中樞府事具善復。戶曹參判任希曾。行副司直洪秀輔。同知中樞府事李漢泰。行副護軍具明謙白東俊。行副司直蔡弘履。行副護軍吳載熙李文德。吏曹參判沈豐之。行副護軍元厚鎭任嵂。行副司直吳大益金憙。刑曹參判金思穆。行副直金頤柱。禮曹參判申大升。同知中樞府事邊得讓。行副司直南玄老李度默黃昇源。工曹參判趙瑍。同知中樞府事鄭述祚。戶曹參議金載人。禮曹參議尹勉升。兵曹參議柳誼。刑曹參議金履禧。兵曹參知李頣祥李秉模啓曰。臣等待命。而未蒙勘處。求對而不賜引接。情窮勢蹙。又此疾籲焉。噫。臣等之罪。臣等自知之矣。粵自己亥。迄于今八年之間。目見倫綱斁絶。凶賊鴟張。伈伈然若無一事。坐度時日。荀延寢息。獨貽我東朝殿下宗社無窮之憂。一封諺敎。半夜誕宣。一行刀割却膳却湯之許久。至有臣子不忍聞之敎。讀此敎而聲淚之不俱發者。眞無人心也。臣等雖甚無狀。秉彝同得之天。亦自不泯。明目張膳之義。非忽於慈敎未奉之前。而食肉寢皮之情。轉急於慈敎旣奉之後。蓋以慰安慈心。保護慈躬者。有不容晷刻小緩。而其所慰安也保護也。無他道焉耳。亶係於討亂賊明大義。扶君綱鞏國勢而已。此臣等所以一啓再啓。不得請則不之止者也。噫嘻。痛矣。國榮之罪。上通於天。謂國脈可圖。謂大計可遏。二行刀割財賄遍走。聲勢日張。於是乎希覬不逞之徒。作爲淵藪。寔繁依附。危亡之兆。迫在呼吸。倘非我慈殿廣儲之敎。聖上明斷之威。四百年宗國。當不知稅駕之所矣。第緣天網太恢。王章莫伸。榮斃牖下。德逭肆市。半行刀割凡在東土含生之列者。孰無腐心刻骨之痛。而若乃金宇鎭者。二行刀割渠以渠父之子。乃席相門之勢。門生故吏。布在中外。思之及此。已足寒心。三行刀割嗚呼。痛矣。五月之變。是豈夢想之攸到。而尙幸彌月在前。衆心有係。忽於六朔之中。復纏八域之悲。冤乎痛矣。此何故也。猗。我東朝殿下。德配堯天。化洽周壼。敎令不出於朝廷。功施默運於閨闥。夫豈不義而布之於公卿大夫之列也。伏願聖明。穆然深思。夬施乾斷。先將國榮德相。各施當律。一行刀割宇鎭則亟允臺請。使一國臣民。曉然知逆順之卞焉。嗚呼。臣等不得請之日。卽我慈殿不進湯膳之日也。我慈殿賴以調護者。惟是湯劑而已。今旣不御常膳。又不御湯劑。已有日矣。玉候之受損必多。我殿下焦迫之誠。蓋可想矣。設有過當之敎。惟當屈意而從。而況建天地而不悖。質鬼神而無疑者乎。惟顧聖明。亟降處分。仰副慈殿之心。下答臣民之望焉。惶恐敢啓。答曰。昨批中二字云云。卿等豈謂以恐動而發乎。今或食言。能不靦面。卿等何乃不知我。至於此甚。痛歎痛歎。予雖誠孝淺薄。凡係承慈意順慈心之方。寧或一毫泛忽。而近日所下慈敎。卿等亦必奉翫之矣。五行刀割
정조 10년
權啓曰。奎章閣提學金鍾秀。有稟達事。來詣請對矣。傳曰。退去。
정조 10년
權啓曰。奎章閣提學金鍾秀。有稟達事。更爲請對矣。傳曰。酬應難矣。退去。
정조 10년
尹師國啓曰。奎章閣提學金鍾秀。來詣閤外。更爲請對矣。傳曰。久未見矣。豈不欲見。此時酬應甚苦。卿之情理。亦難久住城中。卽爲退去還鄕。
정조 10년
尹師國啓曰。奎章閣提學金鍾秀。守閤微稟。傳曰。豈如是守閤乎。卽爲退去。
정조 10년
李秉模啓曰。奎章閣提學金鍾秀。更爲詣閤求對矣。傳曰。四次求對。尙今守閤。又有此煩聒之擧。何乃困我至此。卽爲退去。退去與否。知入。
정조 10년
權啓曰。奎章閣提學金鍾秀。冒萬死更爲求對矣。傳曰。五次求對。太涉支繁。且以勸進湯劑事。進詣慈殿。尤不必守閤。卽爲退去。
정조 10년
尹師國啓曰。奎章閣提學金鍾秀。連承下去之敎。而有及時稟達事。更爲冒萬死求對矣。傳曰。退去。
정조 10년
李秉模啓曰。時原任閣臣。有稟達事。來詣閤外求對矣。傳曰。退去。
정조 10년
權啓曰。時原任閣臣。有稟達事。更爲求對矣。傳曰。退去。
정조 10년
尹師國啓曰。時原任閣臣。有稟達事。更爲求對矣。傳曰。退去。
정조 10년
權啓曰。時原任閣臣。有稟達事。冒萬死更爲請對矣。傳曰。退去。
정조 10년
趙尙鎭啓曰。時原任閣臣。有稟達事。冒萬死更爲請對矣。傳曰。還給。
정조 10년
朴天衡啓曰。伏閤三司。有稟達事。請對矣。傳曰。退去。
정조 10년
趙尙鎭啓曰。伏閤三司。有稟達事。更爲請對矣。傳曰。退去。
정조 10년
朴天衡啓曰。伏閤三司。有稟達事。冒死更爲請對矣。傳曰。退去。
정조 10년
趙尙鎭啓曰。伏閤三司。更爲冒萬死請對矣。傳曰。還給。
정조 10년
大司憲尹承烈。大司諫朴天行。執義姜彝正。司諫洪樂淵。應敎曺允大。副應敎趙弘鎭。掌令成鼎鎭金熙朝。持平柳畊鄭晩錫。校理金啓洛。副校理洪聖淵李晴。正言韓商新姜碩龜。修撰嚴思憲李羽晉。副修撰洪義浩。三字刀割啓曰。嗚呼。我慈聖哀痛丁寧之敎。亶出於爲宗社明義理之苦心至意。乃至於停湯却膳之擧。君臣上下之焦遑罔措。今幾日矣。夫所以仰慰而勸進也。惟在於體慈心而奉慈訓而已。所以仰體仰奉之道。不外於誅亂賊而雪國讎也。如臣等膚淺之誠。拙訥之辭。雖不足有槪於聖心。而以殿下篤孝至誠。獨不念奉揚慈訓。勸進湯膳之道乎。臣等冤憤欲死之中。竊不勝焦煎悶迫之忱。丙宵方闌。更鼓向深。而輒瀝血叫閽。至三至四。猶不知止。伏想殿下。不待臣言之畢。而必有以惕然悟而翻然改矣。惟願聖明。仰承慈敎。俯循群情。亟允前請焉。傳曰。卿等退去。
정조 10년
以同副承旨呂善亨牌不進罷職傳旨。傳于李秉模曰。許遞。前望單子入之。
정조 10년
傳于李秉模曰。承旨前望單子入之。李東郁落點。
정조 10년
傳于李秉模曰。同副承旨牌招。
정조 10년
李秉模啓曰。新除授同副承旨李東郁。卽爲牌招察任。何如。傳曰。允。
정조 10년
傳于李秉模曰。使之頒布。則不爲頒布。使之還入。則亦爲還入。所爲萬萬駭然。當該承旨。一竝遞差。
정조 10년
承旨前望單子入之。李秉模尹師國權趙尙鎭朴天衡孟至大落點。
정조 10년
趙尙鎭啓曰。新除授同副承旨孟至大。時在忠淸道溫陽地。斯速乘馹上來事。下論。何如。傳曰。許遞。前望單子入之。
정조 10년
傳于趙尙鎭曰。當該承傳色。推考。
정조 10년
以時原任大臣待命啓辭。傳于朴天衡曰。遣史官傳授命召。
정조 10년
傳于尹師國曰。不可以此時。或忽民事。未下直守令。使之當日辭朝。
정조 10년
朴天衡。以弘大館言啓曰。副應敎趙弘鎭。校理金啓洛。連呈辭單。不爲行公。與新除授應敎曺允大。竝卽牌招察任。何如。傳曰。允。
정조 10년
趙尙鎭。以漢城府言啓曰。今此丙午年獻民數時。京中及八道元戶人口摠數。抄錄入啓。而濟州三邑民數。姑未上來。海島遲速。不可預料。故京外已磨勘戶口摠數。爲先入錄。濟州三邑。待其上來。追後添錄之意。敢啓。傳曰。知道。
정조 10년
朴天衡。以漢城府言啓曰。綾安府院君墓所。發遣府郞廳。尺量以來後稟處事。判下矣。郞廳及書吏所騎馬。令該曹依例題給。何如。傳曰。允。
정조 10년
趙尙鎭。以義禁府言啓曰。藝文館檢閱尹行任定配事。承傳。啓下矣。尹行任忠淸道稷山縣定配。而以承傳內辭意。具罪目。依例發遣府羅將。卽爲押送配所。何如。傳曰。允。
정조 10년
忠淸監司狀啓。同敦寧宋載經。病重不得上去事。踏啓字
정조 10년
同副承旨呂善亨疏曰。伏以。臣年紀衰邁。疾病侵尋。自知不合於惟允之任。而忽於衛所持被之中。伏奉喉院除旨。牌召繼降。逖違之除。誠切覲光。章皇出肅。已有日矣。昨夕兩司諸臺。以再啓旣傳之後。不爲入啓。相率引避。至以依違壅蔽爲目。又以將焉用彼爲言。語意深緊。詆斥無餘。臣滿心慙恧。無以自解。槪三司合新啓。旣未承批。則法不當更傳再啓。而緣臣昏聵。專昧事例。又未及謀諸僚員。率爾往受。旣受之後。始覺違式。不得不援例拒塞。況於其時。嚴敎荐下。至有不忍承聞者。震剝罔措。求死不得。則格外捧入。尤不敢生意。致此避辭之盛氣臚列。無少顧藉。莫非臣自取。尙誰咎哉。義分所關。蹲冒無路。而昨緣門鑰已下。更鼓向深。今始投陳短章。經出禁扃。伏包聖慈。俯垂鑑諒。特許鐫改。以安私分。仍治臣瀆撓之罪。以肅朝綱。不勝幸甚。答曰。省疏具悉。爾其勿辭察職。
정조 10년
惠慶宮進服加減歸脾湯。十貼製入。出榻敎
정조 10년
行都承旨李秉模坐。行左承旨尹師國坐。右承旨權坐。左副承旨趙尙鎭坐直。右副承旨朴天衡坐直。同副承旨未差。注書金孝建仕一員未差。假注書張錫胤仕直。事變假注書李彙仕。
정조 10년
趙尙鎭啓曰。領議政金致仁。判府事徐命善。領敦寧洪樂性。左議政李福源。右議政金熤。有稟達事。來詣閤外請對矣。傳曰。俄於藥院請對入侍也。有縷縷敷心之諭。卿等想亦聞知。予自再昨見啓語之後。驚掉成疾。伊後至今。癈寢忘食。見方凜凜有難支之形。雖因慈殿却湯之時。間間起動。往來顚赴之狀。慈殿之所俯燭。予心之牢定者。俄已詳言於領敦寧。且以筵語一通。謄示卿宰三司。卿等試思之。予心安。然後仰以慰譬慈心。俯以酬應機務。而今則病狀情思之如此。入侍諸臣所共覩。如此而何以扶接耶。卿等若體予意。卽拔原啓中一段語。則當收拾神精。召接卿等。卿等諒之。承奉與否。卽爲知入。
정조 10년
朴天衡啓曰。藥房都提調洪樂性。提調徐有隣。率醫官依稟定來待矣。傳曰。入侍。
정조 10년
傳于趙尙鎭曰。時原任大臣及藥房入侍。
정조 10년
藥房都提調洪樂性。提調徐有隣啓曰。臣等於昨日。仰請診候。屢瀆宸聽。所啓者三。求對者一。而誠未格天。未蒙兪音。及乎夜色向闌。責敎荐下。不得不退出閤外。而通宵耿結。罔知攸措。竊伏念聖心之焦迫。已有月矣。感症之彌留。亦多日矣。允宜頻承起居之候。務盡保護之方。況觸風添加之後。診察諸節。議進當劑。天理人情之所不容已。而兩日徊徨。一味阻隔。嘗藥之義。果安在哉。臣等雖甚無狀。亦具秉彝。憂愛之忱。按住不得。玆敢率諸御醫。詣閤呼籲。伏乞聖明。特許趁早入診。詳察聖候。以爲議定湯劑之地。千萬顒祝。惶恐敢啓。傳曰。還下。
정조 10년
藥房都提調洪樂性。提調徐有隣。王大妃殿再啓曰。臣等伏承臣子不敢聞之敎。萬萬驚惶。求死不得。宜卽迸出禁扃。席藁俟命。而湯劑封進。晷刻爲急。他不暇顧。更爲冒萬死封入。惶恐敢啓。答曰。還下。
정조 10년
藥房都提調洪樂性。提調徐有隣。王大妃殿啓曰。臣等於昨日。五進湯劑。輒皆還下。惶隕恧蹙。罔知攸措。所當更爲呼籲。以聽處分。而更鼓屢下。瀆擾是懼。退出閤外。通宵徊徨。有臣如此。生不如死。目今擧國同聲。鎭日請討。庶幾罪人斯得。王章夬伸。則比時之連却湯膳。非但群情之萬萬焦迫。亦不能無憾於慈覆之令。玆敢更煎一貼。趁早對入。伏乞俯諒微忱。亟回慈心。命進湯劑。仍御常膳。以安聖心。以副群情。不勝大願。逐日煩聒。罪合萬死。惶恐敢啓。答曰。朝廷擧措。何如是寒心乎。外面徒爲張大。瀆擾於靜攝之中。不念貽惱於聖躬。而實覈之道則放過。今日臣下之罪。不但關係宗國。決有顧戀之心而然矣。予忍何心。進御湯劑常膳。不忍聞三字乎。
정조 10년
藥房都提調洪樂性。提調徐有隣啓曰。臣等伏承退去。則召見醫官之命。雖不得親承聖候。少伸耿結之忱。而猶幸御醫之召接。湯劑之議定。退出閤外。恭俟下敎。更鼓已下。醫官無召接之事。區區下情。不勝抑鬱。此莫非臣等誠意淺簿。不能孚格之致。而若其王言之旣許還靳。不能無憾於天地之大也。聖候添加。診察爲急。更爲率諸御醫。進伏閤門。冒罪瀆擾。特許方寸之地。俾開議定之路。千萬伏祝。惶恐敢啓。答曰。若云退去。則豈不召見醫官乎。朝廷困予至此。亦何暇召見醫官乎。
정조 10년
藥房都提調洪樂性。提調徐有隣啓曰。臣等今日瀆擾之罪。萬殞難贖。爲人臣子。職在保護。伏承聖候越添之節。不思積誠盡分。率醫請診。而汲汲然退去。則非但微忱之耿結。尙可謂之有人理乎。仍伏念醫官之暫時召接。不係於臣等之退與不退。而迨此更鼓之未深。親承起居。議定湯劑。亦是犬馬之誠。所不容已者。玆敢率諸醫冒罪求對。恭俟處分。惶恐敢啓。傳曰。退去。
정조 10년
藥房都提調洪樂性。提調徐有隣。大妃殿啓曰。臣等連進所啓。冒犯瀆擾之罪。伏承批旨。有非人臣所忍聞所敢道者。擎瀆未半。五內失守。直欲卽地減死。而不可得也。目今義理晦塞。倫彝斁絶。君綱國勢。茫無涯泮。此莫非朝廷之上。無一人明目張膽。討平讎賊之致。論其負犯。誅殛猶輕。而群下有罪則罪之。湯劑當進則進之。何至於過自抑損。降此非常之下敎。臣等非不知此時瀆擾之爲死罪。而承聞此敎。若不驚惶震越。思所反汗。是無臣分也。無人心也。玆敢干冒鈇鉞。更進口啓。伏乞慈聖。還收俄下傳敎。仍進湯劑。以光慈德。以保玉體。千萬血祝。惶恐敢啓。答曰。人臣不知君父之國。大妃不忍聞二字無光。一日二日。無如戱弄之爲。斯速退去。無爲無實焉。
정조 10년
傳于趙尙鎭曰。藥房三提調入侍。
정조 10년
朴天衡啓曰。奎章閣提學金鍾秀。冒萬死更爲求對矣。傳曰。何如是困予乎。卽爲退去。
정조 10년
趙尙鎭啓曰。奎章閣提學金鍾秀。更爲冒萬死求對矣。傳曰。退去。二十一行刀割
정조 10년
朴天衡。以都摠府言啓曰。今日入直內三廳武兼禁軍及軍兵等。當爲中日習射。而國忌齋戒相値。不得爲之意。敢啓。答曰。知道。
정조 10년
丙午十二月初四日巳時。上御誠正閣。藥房三提調入侍時。原任閣臣。諸承旨。時原任大臣。三司。同爲入侍時。都提調洪樂性。提調徐有隣。副提調李秉模。記事官金孝建李相璜金祖淳。一提學金鍾秀。二提學李性源。原任提學吳載純。原任直閣金憙金載瓚徐龍輔。直閣鄭大容。行左承旨尹師國。右承旨權。左副承旨趙尙鎭。右副承旨朴天衡。假注書張錫胤。領議政金致仁。領中樞府事鄭存謙。行判中樞府事徐命善。左議政李福源。右議政金熤。判府事具善復具允鈺。左參贊李命植。行司直金華鎭韓光會。淸川君金鍾正。右參贊金魯鎭。判尹李在協。行戶曹判書鄭一祥。行刑曹判書鄭昌聖。行副司直徐有寧。兵曹判書金履素。禮曹判書洪良浩。行副護軍崔東岳。行副司直徐有慶鄭好仁。延豊君李𡊠。知敦寧李澧。知中樞姜世晃。吏曹判書李在簡。行副司直李柱國。工曹判書趙時俊。行副司直鄭昌順尹坊金用謙。咸春君李昌運。行副護軍李仁康。行副司直李聖圭。左尹申益彬。大司成閔鍾顯。行副司直李崇祜李敬懋。行副護軍趙圭鎭李明運李漢昌。右尹具㢞。行副司直徐有大。訓鍊都正三字塗墨行副司直金載順。戶曹參判任希曾。行副司直洪秀輔。同知李漢泰。行副護軍吳明謙白東俊。行副司直蔡弘履。行副護軍吳載熙李文德。吏曹參判沈豐之。行副護軍元厚鎭任嵂。行副司直吳大益。刑曹參判金思穆。行副司直金頤柱。禮曹參判申大升。同知邊得讓。行副司直南玄老李度默黃昇源。工曹參判趙瑍。同知鄭述祚。戶曹參議金載人。禮曹參議尹勉升。兵曹參議柳誼。刑曹參議金履禧。兵曹參知李頤祥。大司憲尹承烈。大司諫朴天行。執義姜彝正。司諫洪樂淵。應敎曺允大。副應敎趙弘鎭。掌令成鼎鎭金熙朝。持平柳畊鄭晩錫。校理金啓洛。副校理洪聖淵李晴。正言韓商新姜碩龜。修撰嚴思憲李羽晉。副修撰洪義浩。以次進伏訖。致仁曰。靜攝中。聖體。若何。上曰。心神不寧。眩氣時發矣。致仁曰。王大妃殿調攝中氣候。何如。上曰。常時不御常膳。惟以粟米飮三時分進。近日以來。專然却湯。故罔措度日矣。致仁曰。今番下敎。丁寧懇到。有以仰我東朝爲宗國之聖意。而君讎國賊。尙未覈得。臣等實不敢逃其罪矣。上曰。不必歸咎於卿等。予亦不知本事矣。致仁等曰。臣等實不知矣。殿下如有所聞。則何不明諭於臣等乎。上曰。此等事。孰傳孰聞。而慈殿亦從那邊而聽知乎。今番諺敎。蓋出於千萬意慮之外矣。致仁曰。臣等茫昧。專然不知。殿下伏想有料量。下敎梗槪。似好矣。上曰。予實無聞矣。命善曰。臣等所請。快賜允兪。則似有究覈之道矣。上曰。慈敎雖如此。初無執跡之事。五月九月。適然有喪變。豈有此等之慮乎。致仁曰。慈敎則顯有所指矣。上曰。丁酉變故以後。不敢自處以二字缺衣服務從儉約。飮食廢却常度。含痛忍冤。其於慈殿。某條以誠意告達。而至於第二件事。必欲某條感回。縷縷告達。尙未感回。是亦予誠意不足之致也。鍾秀曰。半行刀割生存者究覈。然後事可諧矣。上曰。慈殿以此事。必欲曉告於卿等。而予以至誠告達。亦爲申飭宮人。無或傳布。甚至以諺敎。齎送本家。使金漢耆告變於政院。適得發看。又爲挽止。爲宗國至誠苦心。蓋如此也。致仁曰。臣等雖甚愚迷。豈不知聖心之有所不忍。而禍機迫頭。亟從臣等之請。則少紓目前之憂矣。上曰。揀擇時。有縷縷嚴敎。故不得已出令矣。義理。果何如。命善曰。五月九月之事。實爲痛迫可疑。東朝進接之時。伏想有酬酢間領會。伏望下敎梗槪焉。上曰。承順慈心之道。則予亦何所不從。而實無所知矣。致仁曰。殿下未得詳知。則仰請東朝之外。無他道矣。秉模曰。三司諸臣。隨大臣排闥。而不卽使承旨警咳。環立於戶外。及至筵退之際。而始欲進對。事甚未安。推考。何如。上曰。依爲之。出擧條上曰。酬應甚難。卿等其止之。仍命退。諸臣以次退出。
정조 10년
丙午十二月初四日午時。上御誠正閣。藥房承候入侍時。藥房都提調洪樂性。提調徐有隣。行都承旨李秉模。記事官金孝建李相璜金祖淳。原任直閣徐鼎修。直閣鄭大容。以次進伏訖。樂性曰。晩後聖體諸節。若何。上曰。別無加減矣。樂性曰。俄者諸大臣仰請於慈殿。而尙未承明白下敎。群情焦迫。轉益罔措矣。上曰。慈聖性度嚴正。朝廷擧措。又未必得當。雖不敢仰揣慈念。必無明白指敎。且今則事面似近仰質。慈心愈益不平。雖予仰請。亦不一言。只以予亦不知爲敎。況於卿等乎。十八行刀削樂性曰。令醫官入診。何如。上曰。何必診脈。以便予心焉。命退。諸臣以次出。
정조 10년
丙午十二月初四日申時。上御誠正閣。藥房三提調入侍時。藥房都提調洪樂性。提調徐有隣。副提調李秉模。記事官金孝建李相璜金祖淳。以次進伏訖。樂性曰。午間攝調中諸節。若何。上曰。別無加減矣。樂性曰。王大妃殿湯劑。又爲退却。誠爲萬萬罔措矣。上曰。實爲悶迫矣。上曰。啓辭果已承批乎。樂性曰。俄下諺敎。尤爲惶悚。臣等求死不得矣。上曰。日已晩矣。而尙不進湯劑。似以卿等啓辭。近於迫問。故便同磯激。亦豈非萬萬惶悚之處乎。三行刀割命退。諸臣以次出。
정조 10년
丙午十二月初四日申時。上御誠正閣。藥房三提調時原任大臣。同爲入侍時。都提調洪樂性。提調徐有隣。副提調李秉模。記事官金孝建李相璜金祖淳。領議政金致仁。判府事徐命善。左議政李福源。右議政金熤。右副承旨朴天衡。假注書張錫胤。以次進伏訖。致仁曰。問安如此。而湯劑不爲進御。聖心焦遑。實爲悶迫矣。上曰。此是心神擾亂之症。心界安則病可自瘳。此在卿等諒予心界之如何。二張刀割上曰。時夜向闌。卿等退去。諸臣以次退出。
정조 10년
行都承旨李秉模坐直。行左承旨尹師國坐直。右承旨權坐直。左副承旨趙尙鎭坐直。右副承旨朴天衡坐直。同副承旨未差。注書金孝建仕一員未差。假注書張錫胤仕直。事變假注書李彙仕。
정조 10년
李秉模啓曰。時原任閣臣。冒萬死更爲求對矣。傳曰。退去。
정조 10년
尹師國。以藥房都提調洪樂性。提調徐有隣言啓曰。聖敎之下。萬萬罔措。求死不得。更爲冒萬死求對矣。傳曰置。至易之事。何爲如是乎。卽爲退去。
정조 10년
趙尙鎭啓曰。時原任閣臣。承聞下藥院之敎。不勝萬萬焦迫。更爲冒萬死求對矣。傳曰。聞拔一段句之言。當引接矣。
정조 10년
趙尙鎭。以藥房言啓曰。臣等昨日入侍。仰瞻聖候彌留。天顔減昔。屢次請診。未蒙允許。退而耿結。達夜徊徨。此時診察諸節。議定湯劑。有不容小緩。玆敢率諸御醫。來詣呼籲。特許召接。千萬顒望。惶恐敢啓。答曰。見大臣擧措。雖藥房。何以召見。卽爲退去。
정조 10년
權。以藥房言啓曰。臣等昨今以來。轉益焦灼。相率求對。已至三次。伏承批旨。不惟不賜召接。繼以有不忍聞不敢聞之敎。抑塞驚惶。直欲鑽地以入也。臣等雖頑如木石。豈不知我聖上惻怛之敎。感泣臣民。而諸臣今日之擧。莫或仰體有進無退者。誠以明天理定人心。正在此一段句語故也。以殿下之聖明。何不念及於此耶。聖候添損。垂及三日。而尙不得一番診察。尙未進一貼湯劑。衷情煎迫。猶屬歇後。玆敢不避鈇鉞之誅。率諸御醫。冒萬死更爲求對。以俟處分。惶恐敢啓。答曰。還下。
정조 10년
趙尙鎭。以藥房言。王大妃殿啓曰。臣等之徒事煩聒。亦已多矣。屢犯死罪。而未蒙鈇鉞之誅。荐承嚴敎。而便同木石之頑。臣等雖甚曚昧。亦豈無一端知覺而然哉。誠以廉防反輕。湯劑爲重。不得請則不得止故也。今則所啓。轉成文具。封入無異前例。一日二日。以至五日。臣分到此。掃地無餘。有國重事。莫急於討亂賊固國勢。而群下愚迷。一向玩揭。宜乎慈心之不摡。辭敎之過中。而獨不念聖候之惟憂。天顔之減昔。而思所以慰解之道乎。倘我慈聖。細加照察。則想不待臣等之言。而翻然覺悟。催進湯膳矣。通宵耿結。趁早監煎。更爲封進一貼。以俟處分。惶恐敢啓。還下。
정조 10년
趙尙鎭。以藥房都提調洪樂性。提調徐有隣言啓曰。批旨之下。萬萬焦迫。更爲冒死求對矣。傳曰。退去。
정조 10년
權。以藥房都提調洪樂性。提調徐有隣言啓曰。雖伏承退去之敎。衷情煎迫。不敢奉承更爲冒萬死求對矣。傳曰。不必求對。言于大臣。原啓如拔一段句語。卽當引接矣。
정조 10년
李秉模啓曰。領議政金致仁。判府事徐命善。領敦寧洪樂性。左議政李福源。右議政金熤。有稟達事。來詣閤外請對矣。傳曰。入侍。
정조 10년
十二月初五日政事。吏批。判書李在簡病。參判沈豐之進。參議未差。右承旨權進。李敏采爲獻納。洪秀輔爲兵曹參判。金鍾秀爲判義禁。李性源爲知義禁。李𡊠爲同義禁。李秉模爲同義禁。黃昌源爲朔寧郡守。
정조 10년
同日兵批。判書金履素進。參判洪秀輔未肅拜。參議柳誼庭請進。參知李頤祥入直進。右副承旨朴天衡進。同知單曺學臣。僉知五單李仁秀李延弼柳孝源李晳吳毅常。副護軍閔義爀李得濟李潤春尹得逵柳文植。副司直兪彦鎬尹塾宋載經洪檢李在學李重馥洪仁浩李集斗徐鼎修洪明浩李祖承趙衍德李東郁李秀夏李邦一。
정조 10년
李秉模啓曰。兵曹判書金履素。有時急稟達事。來詣閤外請對矣。傳曰。入侍。
정조 10년
十二月初五日備邊司薦望。李柱國爲訓鍊大將。
정조 10년
十二月初五日備邊司薦望。李敬懋爲御營大將。七張刀割
정조 10년
行都承旨李秉模推鞫進去。行左承旨尹師國坐直。右承旨徐鼎修坐直。左副承旨權坐。右副承旨趙尙鎭坐。同副承旨朴天衡推鞫進去。注書金孝健仕一員未差。假注書張錫胤仕直。事變假注書李彙推鞫進去。
정조 10년
李秉模啓曰。藥房都提調洪樂性。提調徐有隣。雖伏承退去之敎。診候爲急。更爲冒死求對矣。傳曰。入侍。
정조 10년
尹師國啓曰。領議政金致仁。判府事徐命善。左議政李復源。右議政金熤。判義禁金鍾秀。知義禁李性源李𡊠。同義禁李秉模。有時急稟定事。來詣閤外請對矣。傳曰。昨已諭知。撤庭請則當召接矣。
정조 10년
尹師國啓曰。領議政金致仁。判府事徐命善。左議政李復源。右議政金熤。判義禁金鍾秀。知義禁李性源李𡊠。同義禁李秉模。有稟定事。來詣請對矣。傳曰。昨夜則大臣兵判。謂有時急事。詣閤請對。雖不得不引見。今日又何酬應。退去。若撤庭請後微稟。卽當引接矣。
정조 10년
尹師國啓曰。領議政金致仁。判府事徐命善。左議政李福源。右議政金熤。判義禁金鍾秀。知義禁李性源李𡊠。同義禁李秉模。有時急稟定事。更爲求對矣。傳曰。入侍。
정조 10년
以該房承旨在外微稟。傳于趙尙鎭曰。許遞。前望單子入之。
정조 10년
尹師國啓曰。新除授右承旨徐鼎修。卽爲牌招察任。何如。傳曰。允。
정조 10년
傳于尹師國曰。推考房承旨入侍。
정조 10년
兵曹。御營大將單李敬懋。
정조 10년
徐鼎修啓曰。新除授御營大將李敬懋。卽爲牌招。傳授命召。何如。傳曰。允。
정조 10년
兵曹。以李明運爲摠戎中軍。
정조 10년
李秉模啓曰。臣以推鞫。下直進去之意。敢啓。傳曰。知道。
정조 10년
尹師國啓曰。伏閤三司。有稟達事求對矣。傳曰。退去。
정조 10년
以推鞫進去史官不備微稟。傳于趙尙鎭曰。削竄人竝分揀。推案令預備兼史及事變注書。使之往來事。分付。捧供後。同義禁先爲入侍事。分付。
정조 10년
趙尙鎭。以鞫廳大臣意啓曰。問事郞廳沈晉賢。時無職名。令該曹口傳付軍職。冠帶常仕。何如。傳曰。允。
정조 10년
兵曹口傳政事。副司果單沈晉賢。
정조 10년
權。以義禁府言啓曰。今此推鞫時。假都事十員。令該曹依例差出。何如。傳曰。允。
정조 10년
權。以義禁府言啓曰。時囚罪人李英冕李喆運李觀采。鞫獄收殺間。保放之意。敢啓。傳曰。竝放送。
정조 10년
丙午十二月初六日辰時。上御誠正閣。求對諸臣入侍時。領議政金致仁。判府事徐命善。左議政李福源。右議政金熤。藥房都提調洪樂性。提調徐有隣。行都承旨李秉模。記事官金孝建李相璜金祖淳。以次進伏訖。致仁等曰。夜來聖體諸節。若何。上曰。膈氣不下。深夜酬應。實無支堪之道矣。致仁等曰。慈殿湯劑尙不進御。聖候欠和。亦未診察。臣進退不得。有死而已。上曰。心界不平。故氣度自爾憊薾矣。致仁等曰。物來順受。聖人之達權。不必過用聖念。以致保嗇之失宜也。上曰。慈殿却湯。已至多日。用是尤爲煎迫矣。致仁等曰。此則唯在殿下。先自寬慰。誠心格回之如何矣。四行刀削上曰。推鞫爲之。出榻敎上曰。推考房承旨入侍。賤臣承命出。與右承旨徐鼎修。追入進伏。上曰。卿等先退。推鞫擧行。好矣。致仁等先退。上命鼎修書榻敎曰。承旨前望單子入之。待下批牌招察任。命退。承史以次出。
정조 10년
行都承旨李秉模推鞫進去。左承旨徐鼎修坐直。右承旨權坐。左副承旨洪義榮坐。右副承旨李集斗坐直。同副承旨朴天衡推鞫進去。注書金孝建仕一員未差。假注書張錫胤仕直。事變假注書李彙推鞫進去。
정조 10년
權啓曰。禁衛營將官來言。今日本營軍兵。日次私習之意。敢啓。傳曰。知道。
정조 10년
權啓曰。御營廳將官來言。今日本廳軍兵。日次私習之意。敢啓。傳曰。知道。
정조 10년
傳于李集斗曰。藥房都提調提調入侍。
정조 10년
傳于徐鼎修曰。推考房承旨入侍。
정조 10년
傳于徐鼎修曰。左承旨馳詣受香所。奉審摘奸以來。
정조 10년
傳于洪義榮曰。奉命承旨許遞。前望單子入之。
정조 10년
傳于洪義榮曰。右副承旨聞有實恙。許遞。前望單子入之。待下批牌招察任。
정조 10년
金吾堂上前望單子入之。知義禁兪彦鎬落點。
정조 10년
權啓曰。判義禁金鍾秀。有稟達事。持推案來詣閤外請對矣。傳曰。入侍。
정조 10년
權啓曰。兵曹判書金履素。有稟達事。來詣請對矣。傳曰。入侍。
정조 10년
濟州牧使狀啓。莫重薦新及當朔進上橘果。愆期惶恐待罪事。傳于李集斗曰。勿待罪事。回諭。
정조 10년
權。以義禁府言啓曰。忠淸道稷山縣定配罪人尹行任。分揀事。命下矣。尹行任卽爲放送事。分付該道道臣之意。敢啓。傳曰。知道。
정조 10년
朴天衡。以議政府言啓領議政金致仁。行判中樞府事徐命善。左議政李福源。右議政金熤等箚曰。伏以。臣兩日按獄。七字刀割獄情之究覆無階。國勢之憂危轉深。此莫非臣等稽忽玩瑒之致。惶懍之極。恭俟重勘。而卽聞外間所傳。則具善復尙不以罪自居。偃然來處於通衢之傍。軍校之候謁。人客之來往。依舊是將臣貌樣。甚至於莫重軍號。登時走報。渠之放恣。已無可言。而新將臣。以其至親。代其重任。危疑之心。操束之道。宜倍他人。而受符之初。慢不照管。致使戎機不密。師律不嚴。不但事事驚駭而已。此不嚴懲。大關後弊。臣等謂訓鍊大將李柱國。施以削職之典。不可已也。臣命善方在都提擧之任。不能檢飭之失。在所難免。亦願亟降威罰。以嚴邦憲焉。且捕廳査事。關係嚴重。而拖過累日。尙未覈得。徒使囚繫滿獄。聽聞疑懼。設置捕廳。將安用哉。當該兩捕將。爲先罷職。令兵曹另擇差代。使之急速擧行。宜矣。取進止。答曰。省箚具悉卿等之懇。軍號事。謬例則然。生疏所致。此時此任。豈可輕遞。兩捕將事。毒物根因。尙未鉤出。寧有如許捕廳。大抵此事。在公法所必誅。在私恩所必覈。而一日二日。如是淹滯。譴罷之典。猶屬末勘。欲觀今日擧措當處分。卿等安心勿辭按視。仍傳曰。此批答。遣史官傳諭于諸大臣。
정조 10년
丙午十二月初七日辰時。上御誠正閣。藥房三提調入侍時。藥房都提調洪樂性。提調徐有隣。右副承旨趙尙鎭。記事官金孝建李相璜金祖淳。以次進伏訖。樂性曰。夜來寒事猝酷。調中聖體。若何。上曰。有咳嗽。且有眩氣矣。樂性曰。令醫官入診。何如。上曰。不必診脈。退去議藥以入好矣。命書榻敎曰。進御加減補心湯一貼煎入。仍命退。諸臣以次退出。
정조 10년
丙午十二月初七日巳時。上御重熙堂。右承旨入侍時。右承旨徐鼎修。記事官金孝建李崑秀金祖淳。原任直提學徐有防。以次進伏訖。上命鼎修。讀推案訖。命書判付。又命書榻敎曰。惠慶宮進服加減淸冒散。限三貼煎入。又命書榻敎曰。金吾堂上中。兼帶摠管人許遞。前望單子入之。待下批牌招。先進去後謝恩。命書傳敎曰。推鞫姑罷。待明朝爲之。命退。承史以次出。
정조 10년
行都承旨李秉模推鞫進去。左承旨徐鼎修坐。右承旨權坐。左副承旨洪義榮坐直。右副承旨李集斗坐直。同副承旨朴天衡推鞫進去。注書金孝建仕一員未差。假注書張錫胤仕直。事變假注書李彙推鞫進去。
정조 10년
徐鼎修啓曰。來十一日。朝參日次矣。敢啓。傳曰。停。
정조 10년
李集斗啓曰。來十一日。輪對日次矣。敢啓。傳曰。停。
정조 10년
朴天衡。以備邊司言啓曰。今日賓廳日次。而國忌正日相値。不得來會云矣。敢啓。傳曰。知道。
정조 10년
徐鼎修。以藥房言啓王大妃殿曰。臣等再陳口啓。一未承批。湯劑之不下。雖若可幸。而臣愚死罪。敢以再昨事仰揣。則竊恐昨日之留置不下。安知不如再昨乎。臣等職忝保護。日再三瀆擾。今過七日。而終不得仰格慈心。進一貼湯劑。入而何語仰塞聖問。出而何面齒數同列乎。反復思惟。焦灼轉甚。玆敢瀝血陳懇。仰瀆慈宸。日次湯劑。更爲煎入。伏乞慈聖。推羲易七日之義。察周聖一飯之孝。特復常進之湯膳。以副群情。千萬顒祝。惶恐敢啓。答曰。罪人斯得云。觀相。
정조 10년
李集斗。以議政府言啓曰。領議政金致仁。判府事徐命善。左議政李福源。右議政金熤。判義禁金鍾秀。知義禁李性源兪彦鎬。同義禁李秉模。有稟達事。來詣請對矣。傳曰。入侍。
정조 10년
洪義榮啓曰。參鞫兩司諸臣。有稟達事。來詣請對矣。傳曰。入侍。
정조 10년
兵曹口傳政事。尹得逵爲宣傳官。
정조 10년
李集斗。以平安監司狀啓啓曰。孟山縣民家失火事。傳曰。當寒失所可悶。分付該道伯。原恤典外。自本營別給米包。仍又斫給材木。使之趁卽結構。着意奠接。俾無一民棲屑之患事。令廟堂措辭行會。
정조 10년
李秉模。以吏曹言啓曰。今此景慕宮文禧廟孝昌墓臘享祭執禮大祝。俱以侍從塡差矣。時無職名人員。令該曹口傳付軍職。何如。傳曰。允。
정조 10년
徐鼎修。以兵曹言啓曰。依下敎。把守禁軍及壯勇衛武藝別監龍虎營前排軍等處療飢之意。敢啓。傳曰。知道。
정조 10년
權。以兵曹言啓曰。臣於昨日推鞫以後。罪人支屬之往來金吾近處。行止殊常者。發遣營校。一邊廉探。一邊防守矣。卽聞具善復所在處訓局將校巡牢之類。依舊待令。昨夕軍號。又爲往示云。鞫獄關係。何等重大。軍號事體。亦何等嚴愼。而視若尋常。無難往示者。已萬萬驚心。而校卒之如例待令。亦極駭痛。故已爲嚴飭於本局敎鍊官。卽地禁斷。毋或通涉。而當此危疑虞憂之際。一校一卒之往來。宜乎照管。而該營大將之全不致察。任其所爲。國體所在。不可仍置。訓鍊大將李柱國。從重推考。在前鞫囚之就拿。支屬下隷之另加防守。重獄體也。況此屢十年手握重兵。稔惡蓄凶。非他之比。而其子就拿。已過二日。慮患之道。宜無所不容其極。善復所在處。分付三軍門。別定校卒。嚴加防守。渠家支屬之往來通涉者。倂令秋曹。卽爲捉來嚴囚。何如。傳曰。訓將勿推。其餘事。已下敎矣。
정조 10년
洪義榮。以都摠府言啓曰。今日入直內三廳武兼禁軍及軍兵等。當爲中日習射。而國忌相値。不得爲之之意。敢啓。傳曰。知道。
정조 10년
李集斗。以訓鍊都監言啓曰。依傳敎。金虎門軍五十名。弘化門軍五十名。廣智營軍二十五名。北營標下軍二十五名。南營馬軍二十五名除出。各定將校率領。闕門各處分把。嚴禁雜人。彰義門及敦義門軍各二十名。將校各四人定送。各別把守。臣則率標下軍九百四十名。敦化門外信地札住之意。敢啓。傳曰。知道。
정조 10년
朴天衡。以訓鍊都監言啓曰。依下敎。內外把守將校軍兵及別技軍等處。療飢之意。敢啓。傳曰。知道。
정조 10년
李秉模。以禁衛營言啓曰。依信箭。宣傳官李身敬口傳下敎。大將臣徐有大。領率各邑標下軍。金虎門外札駐。而本營字內金虎門景秋門曜金門。以西營入直軍中。折半除出。將官率領分把。嚴禁離人。建陽門貳極門回泰門銅龍門。以銅龍門入直軍中。折半除出。元入直哨官率領。亦令將校。另飭分把。崇禮門昭義門守門軍。合番別定將校八人。京標下軍四十名。一體分把。西營入直軍。所餘不多。宮墻外巡邏。勢難擧行。出番鄕軍十名。添入警巡之意。敢啓。傳曰。知道。
정조 10년
徐鼎修。以禁衛營言啓曰。依下敎。內外把守將校軍兵等處。療飢之意。敢啓。傳曰。知道。
정조 10년
權。以御營廳言啓曰。依信箭。宣傳官李光益所傳榻敎。大將臣李敬懋。領率標下軍。弘化門前路信地札住。東營集春營新營入直馬步軍。折半除出。闕門各處分把。嚴禁雜人。字內城門。多定校卒。一體把守。而入直軍兵除出事。已承標信。故不爲更稟之意。敢啓。傳曰。知道。
정조 10년
洪義榮。以御營廳言啓曰。依下敎。本廳札駐將校軍兵等處。療飢之意。敢啓。傳曰。知道。
정조 10년
李集斗。以問事郞廳。以鞫廳大臣意啓曰。罪人捧供推案。正書之際。問郞擧行。未免苟艱。在前亦有加抄之例。前正言成種仁。前修撰李百亨。問事郞廳差下。仍令該曹口傳付軍職。使之冠帶常仕。何如。傳曰。允。
정조 10년
朴天衡。以義禁府言啓曰。罪人宋樂休。依下敎。龍虎營保放之意。敢啓。傳曰。知道。
정조 10년
丙午十二月初八日辰時。上御誠正閣。請對諸臣入侍時。領議政金致仁。判府事徐命善。領敦寧洪樂性。左議政李福源。右議政金熤。判義禁金鍾秀。知義禁李性源。同義禁李秉模。兵曹判書金履素。大司憲尹承烈。大司諫朴天行。左邊捕盜大將李漢昌。右邊捕盜大將趙圭鎭。左承旨徐鼎修。左副承旨洪義榮。記事官金孝建李相璜金祖淳。以次進伏訖。致仁等曰。連日酬接。靜攝中聖體諸節。若何。上曰。日來膈氣添加矣。致仁等曰。獄情轉益陰險。而巨魁尙未就捕。實有時急之慮。故臣等請對矣。上曰。有明白端緖。則發捕。可也。致仁曰。宮城扈衛。卽親鞫時所擧行者。而卽今就捕之罪人。時帶元戎。則事面緊重。人情疑懼。防衛之道。不可不念。故敢達矣。上曰。此與親鞫有異。不必扈衛。三軍大將。領率標下軍。各其字內札住。闕門各處。以內外營入直軍。折半除出分把。嚴禁雜人。各城門令各其字內營門。加定校卒。一體把守。可也。出擧條上曰。行首宣傳官汰去。出榻敎又命書榻敎曰。宣傳官汰去之代。令該曹口傳差出。命退。諸臣以次出。
정조 10년
行都承旨李秉模推鞫進去。左承旨徐鼎修坐直。右承旨權坐。左副承旨洪義榮坐直。右副承旨李集斗坐。同副承旨朴天衡推鞫進去。注書金孝建仕一員未差。假注書張錫胤仕直。事變假注書李彙推鞫進去。
정조 10년
傳于李集斗曰。推考房承旨入侍。
정조 10년
捕盜大將前望單子入之。左邊捕盜大將徐有大。右邊捕盜大將李邦一落點。
정조 10년
兵曹口傳政事。以李漢泰爲禁軍別將。
정조 10년
兵曹口傳政事。以閔義爀爲訓鍊中軍。
정조 10년
兵曹口傳政事。副司果單成種仁李百亨。
정조 10년
權。以兵曹言啓曰。臣昨日因下敎。內入直禁軍五十人。率領札駐肅章門內矣。仁政光範崇範三門。今已開門。除留禁軍五十人中。折半除出。依昨日例把門之意。敢啓。傳曰。知道。
정조 10년
權。以兵曹言啓曰。依下敎。札駐禁軍駕後禁軍把守禁軍及壯勇衛武藝別監龍虎營前排軍等處。療飢之意。敢啓。傳曰。知道。
정조 10년
李集斗。以兵曹言啓曰。依下敎。駕後禁軍把守禁軍壯勇衛及武藝別監龍虎營前排軍等處。設粥以饋之意。敢啓。傳曰。知道。
정조 10년
徐鼎修。以訓鍊都監言啓曰。依下敎。內外把守將校軍兵及別技軍等處。療飢之意。敢啓。傳曰。知道。
정조 10년
李集斗。以訓鍊都監言啓曰。依下敎。內外把守將校軍兵及別技軍等處。設粥分饋之意。敢啓。傳曰。知道。
정조 10년
徐鼎修。以御營廳言啓曰。依下敎。本營札駐將校軍兵等處。療飢之意。敢啓。傳曰。知道。
정조 10년
李集斗。以禁衛營言啓曰。依下敎。內外把守將校軍兵等處。設粥分饋之意。敢啓。傳曰。知道。
정조 10년
李集斗。以御營廳言啓曰。依下敎。本廳札駐將校軍兵等處。設粥分饋之意。敢啓。傳曰。知道。
정조 10년
洪義榮。以義禁府鞫廳大臣意啓曰。判義禁金鍾秀。呈辭下鄕。今姑許遞。其代。政官牌招開政。待下批仍爲牌招。以爲參鞫之地。何如。傳曰。給由。使之俟間上來。
정조 10년
徐鼎修。以訓鍊都監言啓曰。依下敎。崇禮門外。聚會三軍。大逆不道罪人明謙。回示三帀。仍爲梟示。懸首旗竿之意。敢啓。傳曰。知道。
정조 10년
洪義榮。以義禁府言啓曰。罪人張彦恢。不過以對質事發捕。到今別無可問之端。卽爲放送事。命下矣。張彦恢卽爲放送之意。敢啓。傳曰。知道。
정조 10년
洪義榮。以義禁府言啓曰。大逆不道罪人善復。旣已承服正刑。其父母妻妾子女祖孫兄弟娣妹子之妻妾伯叔父兄弟之子。年歲姓名存沒居住。令漢城府。考出帳籍。亦爲分付五部及各該道。應坐諸人。一一査出。成冊牒報後。依律擧行。而籍沒家產。破家瀦澤。降邑號罷守令等事。分付各該司。奉承傳擧行。何如。傳曰。允。
정조 10년
洪義榮。以義禁府言啓曰。梟示罪人明謙。劇逆情節。旣已承服梟示。其父母妻妾子女祖孫兄弟娣妹子之妻妾伯叔父兄弟之子。年歲姓名存沒居住。令漢城府。考出帳籍。亦爲分付五部及各該道。應坐諸人。一一査出。成冊牒報後。依律擧行。而籍沒家産。破家瀦澤。降邑號罷守令等事。令各該司。奉承傳擧行。何如。傳曰。梟示亦有孥籍之例乎。更考前例。草記。可也。
정조 10년
洪義榮。以刑曹言啓曰。因義禁府啓辭。大逆不道罪人善復。籍沒家産事。命下矣。罪人善復奴婢等。令京兆考出帳籍。亦爲知委於五部及各該道。使之一一査出。修成冊報來後依例花名。永屬公賤之意。敢啓。傳曰。知道。
정조 10년
丙午十二月初九日辰時。上御重熙堂。推考房承旨入侍時。右承旨徐鼎修。記事官金孝建李崑秀金祖淳。原任直提學徐有防。原任直閣鄭東浚。待敎尹行任。以次進伏訖。上曰。提調入侍。賤臣承命出。與藥房提調徐有隣偕入進伏。上曰。同義禁使之入來。賤臣承命出。與同義禁李秉模進伏。上曰。今日則某條覈得。期於究竟。可也。秉模曰。獄囚凶頑。終不直招。勢將加刑嚴問矣。上曰。往與大臣相議。多般究覈。可也。命書傳敎曰。服毒根因。尙不鉤出。捕廳事極爲駭然。當該捕將竝罷職。前望單子入之。待下批牌招。傳授命召及大將牌傳令牌。命鼎修讀推案訖。命書傳敎曰。罪人張彦恢。不過以對質事發捕。到今別無可問之端。卽爲放送。又命書傳敎曰。推鞫姑罷。仍命退承史。以次退出。
정조 10년
丙午十二月初九日巳時。上御重熙堂。承旨入侍時。左承旨徐鼎修。記事官金孝建尹行任金祖淳。以次進伏訖。上命鼎修。讀推案訖。命書傳旨曰。明謙之罪。可勝誅哉。渠以奕世勳戚之家。潛逞不軌之謀。釀成淊天之禍在王章所必討。此猶屬之公共之論。朝家之所痛惡駭憤者。如渠凶醜。包莊異圖。致使王室至親。將不得全保。在予私恩。眞所謂不反兵之警也。如欲奠我宗祊。保我公親。金木之典。何待有司之按請。大抵節次拂拭。頻置近密之地。至欲擬之將任者。非爲渠也。爲渠家也。忽於昨年春獄時。渠乃緊入。甚至有內應之計。渠安得幸逭。而況使賊瑮。送示四柱於洋海。遙通智異異人。質問三道。擧兵時內應大將數命之好否。往復書札。至發於瑮賊文書。而此事又出於洋海之援告。而朝家特付非常情之科。且念爲渠家之義。別遣都事從事官等。使之操切洋海於囚間。渠若不見明謙之手札。無得援告。至捧侤音。因飭委官。斯速收殺。使明謙名字。竟不登於鞫案。又命取書而火之帳殿。在渠不啻萬死餘生。且況伊後筵席。朝家特軫疑勿任之意。半夜恩言。敷示無餘。渠若有一分人心。理宜聞命震駭。自不覺涕無從。而乃反笑語相雜。了無知感之意。卽此朝家已爲之瞠惑。猶豈料作賊之至此。何幸乾道孔昭。物無遁情。今因以謙之被逮。渠名果出。而餽遺事發問之際。昨春內應一款。竝與四柱書送事。而渠旣箇箇直招。與瑮書洋招。若合符契。今番反政事。雖無善復之招。渠旣爲昨春之內應大將。則今爲善復之紹紒。特次第間事。厚饋事紹紒事。雖已綻露。又旣知晩。此亦不足問不須說。眞贓斷案。政在內應一款。賊帥當以軍律從事。鞫廳罪人明謙。令三營將臣。南門外大會三軍。循示梟首。九字刀割且爲負國恩而懷二心者之戒爲。只爲下義禁府爲良如敎。命退。承史以次退出。
정조 10년
行都承旨李秉模坐直。左承旨趙英鎭未肅拜。右承旨李祖承未肅拜。左副承旨洪仁浩未肅拜。右副承旨趙衍德未肅拜。同副承旨未差。注書金孝建仕一員未差。假注書張錫胤仕直。事變假注書李彙仕。
정조 10년
李秉模。以備邊司郞廳言啓曰。今日賓廳日次。而推鞫相値。不得來會云矣。敢啓。傳曰。知道。
정조 10년
趙英鎭啓曰。玉堂上下番俱空。事甚未安。校理金啓洛。卽爲牌招入直。何如。傳曰。允。
정조 10년
傳于李祖承曰。推考房承旨入侍。
정조 10년
傳于洪仁浩曰。左副承旨與提調入侍。
정조 10년
左承旨徐鼎修。右承旨權。右副承旨洪義榮。同副承旨李集斗等啓曰。卽伏承推鞫撤罷之命。臣等相顧愕眙。不勝驚惑之至。今番鞫獄。逆節之排布。凶圖之和應。殆往牒所未有也。巨魁雖幸伏誅。一行刀割。豈可以數日府鞫。草草了勘乎。顧今窮覈之道。雖以已見發者言之。宇鎭以謙。更加嚴訊。然後賊藪可以掃蕩。黨與可以鋤除矣。推鞫撤罷。雖有成命。憂憤所激。有不敢書頒者。相率齊籲。伏乞特寢俄下傳敎。鞫事無至徑撤。輿憤得以少洩焉。至於明謙逆節。實有浮於能澤諸賊。而特以有關戎事。斷以軍法。寧容以已遲晩之賊。反用未正法之律乎。且況梟示罪人之孥籍。旣有乙丙已例。則亦不可以創行論之也。亦望梟示罪人明謙。亟施收孥之典。快伸王章焉。惶恐敢啓。傳曰。以謙自在應坐。宇鎭亦已酌處。今則巨魁已誅。支裔何論乎。推鞫撤罷。傳敎卽爲頒布。明謙收孥事。典憲所在。不可移易。勿煩。
정조 10년
趙衍德。以鞫廳言啓曰。卽伏見判付下者。有罪人金宇鎭大靜縣圍籬安置之命矣。臣等相顧驚惑。誠莫曉其何故也。宇鎭之千罪萬惡。豈可至今容息於覆載之間。而就渠遲晩中論之。則欲爲掉脫於近密之列。以爲繳名於失志不逞之徒者。三行刀割至若善復。凶言之聽若尋常。不卽發告者。尤可見凶肚逆腸之互相關通。惟此諸條。罔非死案。有一於此。萬戮猶輕。又況一身而兼有之者乎。臣等纔入供案。方擬待批旨。更捧結案之際。忽奉此萬萬非常之敎。雖以天地之德。好生之仁。姑許其戴頭。而三尺至嚴。不可撓屈。宇鎭之生出獄門。萬萬無是理。臣等寧被慢命之誅。決不敢奉行。亟收成命。仍令捧結案正法。何如。答曰。酌處意在。卿等退去。原傳敎頒布。然後中外可以知其罪惡。卽爲謄送政院。可也。
정조 10년
左承旨權。右副承旨洪義榮。同副承旨李集斗等啓曰。臣等以撤鞫傳敎。未敢書頒之意。敢陳愚忱矣。及承批旨。有以謙應坐。宇鎭酌處之敎。臣等尤萬萬驚惑之至。獄情嚴秘。鞫案未見。則以謙宇鎭之凶招逆節。雖未詳知。以逆復結案觀之。指授子姪。爛熳同逆。則賊子以謙。果可以只施應坐乎。姻婭相門。助其聲勢。則逆豎宇鎭。果可以輕議酌處乎。顧今巨慝。徑先就戮。凶黨尙未伏法。中外之日夜懸望者。惟在此兩賊窮覈情節。決施典刑。而忽地命下。有若緣坐干連。循例處之者然。雖未知聖意之攸在。凶如以謙。逆如宇鎭。而倖逭當律。決無是理。今此撤鞫之敎。臣等雖被慢命之誅。有不敢奉承。冒萬死更陳。惟聖明察焉。惶恐敢啓。答曰。豈敢如是煩聒。爾等竝遞差。
정조 10년
承旨前望單子入之。趙英鎭李祖承落點。
정조 10년
十二月初十日政事。判書李在簡病。參判沈豐之進。參議未差。右副承旨趙衍德進。鄭昌順爲大司憲。李度默爲大司諫。宋銓爲執義。李濟萬爲司諫。李翼晉爲掌令。許晪爲掌令。金載翼徐有鍊爲持平。金光岳爲獻納。金遇國沈銖爲正言。申耆爲應敎。李尙度朴基正爲副校理。李百亨李書九爲修撰。李泰亨爲副修撰。李命植爲判義禁。鄭好仁爲知義禁。金憙爲知義禁。申大升爲同義禁。
정조 10년
兵批政事。判書金履素病。參判洪秀輔病。參議柳誼入直進。參知李頤祥病。左承旨趙英鎭進。副司直單尹師國權洪義榮孟至大。
정조 10년
兵曹。守御中軍單元厚鎭。
정조 10년
李秉模。以都摠府言啓曰。今日入直內三廳武兼禁軍及軍兵等。當爲中日習射。而把門相値。不得爲之之意。敢啓。傳曰。知道。
정조 10년
洪仁浩。以兵曹言啓曰。依下敎。札駐禁軍及壯勇衛武藝別監龍虎營前排軍等處。設粥以饋之意。敢啓。傳曰。知道。
정조 10년
李祖承。以兵曹言啓曰。依下敎。札駐禁軍把守禁軍及壯勇衛武藝別監龍虎營前排軍等處。療飢之意。敢啓。傳曰。知道。
정조 10년
李秉模。以兵曹言啓曰。發遣本營將校。明謙家産。一一嫡奸後。修成冊以來矣。依下敎。奴婢田土。出付本曹一軍色。家舍家産。出給本營將校等處之意。敢啓。答曰。知道。此外戶曹句管者。分給後。區別書入事。令政院。分付駭。可也。
정조 10년
李集斗。以訓鍊都監言啓曰。依下敎。把守將官軍兵及別技軍等處。療飢之意。敢啓。傳曰。知道。
정조 10년
朴天衡。以訓鍊都監言啓曰。依下敎。把守將官軍兵及別技軍等處。設粥分饋之意。敢啓。傳曰。知道。
정조 10년
李集斗。以訓鍊都監言啓曰。依下敎。本局字內敦義門彰義門把守將卒。撤罷之意。敢啓。傳曰。知道。
정조 10년
朴天衡。以禁衛營言啓曰。依下敎。建陽貳極回泰銅龍等門把守將校軍兵等處。療飢之意。敢啓。傳曰。知道。
정조 10년
徐鼎修。以禁衛營言啓曰。依下敎。建陽貳極回泰銅龍等門把守將校軍兵等處。設粥分饋之意。敢啓。傳曰。知道。
정조 10년
洪義榮。以禁衛營言啓曰。依下敎。本營字內崇禮昭義兩門把守將卒。撤罷之意。敢啓。傳曰。知道。
정조 10년
李集斗。以御營廳言啓曰。依下敎。協陽門外排立。駕前別抄等處。療飢之意。敢啓。傳曰。知道。
정조 10년
洪義榮。以御營廳言啓曰。依下敎。協陽門外排立駕前別抄等處。設粥分饋之意。敢啓。傳曰。如道。
정조 10년
李集斗。以御營廳言啓曰。依下敎。本廳字內惠化門興仁門光熙門五間水門把守將卒。撤罷之意。敢啓。傳曰。知道。
정조 10년
李集斗。以義禁府言啓曰。卽接南部成冊。則大逆不道罪人善復應坐諸人。査出以來矣。妾成梅全羅道濟州牧爲婢。妾順伊羅州牧智島爲婢。妾阿只連伊靈光郡荏子島爲婢。妾小淑興陽縣呂島爲婢。子婦一任慶尙道巨濟府爲婢。子之妾昆玉咸鏡道茂山府爲婢。庶子好石年十。庶子重石年五。俱以年未滿免絞。好石靈嚴郡楸子島爲奴。重石康津縣古今島爲奴。孫錫和羅州牧黑山島爲奴。庶孫道也知珍島郡金甲島爲奴。庶弟善德濟州牧大靜縣爲奴。庶姪信謙南海縣安置。庶姪寬謙會寧府安置。竝令刑曹。押送于各其配所。子以謙所當緣坐處絞。而渠之逆節。今方究覈。待究竟擧行。庶母貞伊年六十二。依律文免坐。何如。傳曰。允。次次發配。其中男丁。出給畿營。別定將校起送。仍令沿路諸道監司。境內替授。定營校押付。善德不可輕配。姑令仍囚。拘留營門。可也。
정조 10년
朴天衡。以義禁府言啓曰。梟示罪人明謙。孥籍草記批旨內。梟示亦有孥籍之法乎。更考前例草記事。命下矣。梟示罪人之孥籍者。戊申諸賊之例姑無論。如乙亥之纘新。丙子之興孝。非止一二。而前後受敎。無梟示罪人勿爲孥籍之敎。雖以近例言之。逆賊炯采梟示後。收議大臣。亦以孥籍之意入草記。尙未批下矣。今此明賊。卽亘古所無之凶逆。前後情節。一一遲晩於鞫廳。而雖以罪關兵事。出付軍門。施以梟示。梟示與正刑。用法則一般。逆賊明謙。依前草記。亟施孥籍之典。少洩神人之憤。何如。傳曰。梟示。軍中之律也。孥籍。王府之律也。事件各異。不可創行無前之規。應坐諸人竝爲奴。渠之田宅奴婢。竝屬之公家事。分付。可也。
정조 10년
朴天衡。以刑曹言啓曰。因義禁府啓辭。梟示罪人明謙應坐諸人。竝爲奴婢事。命下矣。當令漢城府。考出帳籍。依批旨擧行。而臺啓方以梟示罪人明謙孥籍事爲請。故姑不得擧行之意。敢啓。傳曰。知道。
정조 10년
李集斗。以義禁府言啓曰。逆賊明謙孥籍草記批旨內。梟示軍中之律也。孥籍王府之律也。事件各異。不可創行無前之規。應坐諸人。竝爲奴婢。渠之田宅奴婢。竝屬之公家事。分付。可也事。命下矣。草記中。乙亥之纉新。丙子之興孝。只擧其巨魁。其他梟示之賊。槪未暇悉陳。而梟示罪人孥籍。本非創行之規。今此明謙逆節。有浮於纘新興孝。則其應坐中處絞之類。不可爲奴婢而止。依前草記。施以孥戮之典。何如。傳曰。大典所不載之律。豈可創用乎。
정조 10년
洪義榮。以刑曹言啓曰。因義禁府啓辭。大逆不道罪人善復妾成梅全羅道濟州牧。妾順伊羅州牧智島。妾阿只連伊靈光郡荏子島。妾小淑興陽縣呂島。子婦一任慶尙道巨濟府。子之妾昆玉咸鏡道茂山府竝爲婢。庶子好石全羅道靈巖郡楸子島。庶子重石康津縣古今島。孫錫和羅州牧黑山島。庶孫道也知珍島郡金甲島竝爲奴。庶姪信謙慶尙道南海縣。庶姪寬謙咸鏡道會寧府。竝流三千里安置。令刑曹押送。而次次發配。其中男丁。出付畿營。別定將校押送。仍令諸道監司。境內替授。定營校押付事。命下矣。依傳敎。罪人等竝次次發配。而其中罪人好石。則臺啓方以處絞爲請。姑爲仍囚。錫和道也知信謙寬謙等四名。分付畿營及沿路各道道臣。別定營校。着意押付事。一體發關分付之意。敢啓。傳曰。知道。
정조 10년
李集斗。以三司言啓曰。噫嘻。申愷之罪。可勝誅哉。渠以卑微之類。素有妖譎之性。托爲賊宇之爪牙。六字刀割藉其權勢。圖占仕宦。其凶謀陰計。爛熳綢繆之狀。昭不可掩。如此凶慝之徒。不可以人微地賤。而置之不論。請申愷設鞫嚴問。期於得情。噫嘻。痛矣。今番凶逆之變。寔是往牒之所未有者也。苟有一分秉彝之心者。孰不欲明目張瞻。齊聲請討。而噫。彼趙相羽鄭遂龜鄭遂麒。抑獨何心。立異賢關之疏。至有割名之擧。不滿之指意難掩。叵測之情跡可見。其在嚴懲討治黨與之道。不可以蟣蝨之微。置而不論。請趙相羽等三人。亟命設鞫嚴問。期於得情。傳曰。不允。申愷事。蟣蝨之徒。不可問也。趙相羽等事。不可置人於䵝昧之科。王府究問。事體屑越。令該曹査問取招。以爲辨別之地。可也。
정조 10년
洪義榮。以諫院言啓曰。噫。彼申愷。地本卑微。性又邪譎。卵育於妖宇之門。半行刀割。藉其權力。圖占仕籍。則妖宇之凶謀逆節。爛熳綢繆之狀。昭不可掩。不可以孤腐之類。置而不論。請申愷嚴鞫得情。施以當律。噫。義理之湮晦。人心之陷溺。胡至此極。今番逆變。振古罕有。苟具秉彝之天。孰無沫飮之忱。而惟彼趙相羽鄭遂龜鄭遂麒。抑何心腸。背馳於公議。立異於泮疏。至有自割名帖之擧。擧國公憤。顯有不滿之意。賢關大論。敢生獨避之計。其逆腸之相連。昭不可掩。如此凶悖之類。不可置而不論。請趙相羽等三人。竝令嚴鞫得情。施以當律。答曰。不允。申愷趙相羽等事。已下敎矣。
정조 10년
丙午十二月初十日巳時。上御重熙堂。左副承旨入侍時。左副承旨洪義榮。記事官金孝建尹行任金祖淳。以次進伏訖。上曰。吏曹參議前望單子入之。待下批牌招察任。出榻敎命義榮讀推案訖。命書傳敎曰。軍門梟示罪。非臨敵時。則先捧侤音。次捧傳旨。載在大典通編矣。遲晩侤音。則雖出朝紙。傳旨姑不啓下云。該房知悉。以昨日所下傳旨。卽爲出朝報。又命書傳敎曰。旣有前例。閤門環衛校卒處。善復家舍及本曹書入物種。一一分給。其他善復家雜物及以謙家舍及雜物。禁府吏隷處分給。今番則竝勿屬之度支事。分付。又命書傳敎曰。今番龍虎營校卒。勤勞甚多。明謙家舍財物之屬公者。分給該營校卒後形止。該曹草記。田莊奴婢。屬之一軍色事。分付。上曰。推鞫進去承旨及軍士房承旨許遞。前望單子入之。待下批牌招察任。出榻敎上曰。東所衛將。假承旨差下。使之卽爲入侍。賤臣承命出。與假承旨鄭選偕入進伏。上命書傳敎曰。禁府事極爲稽忽。行公堂上竝遞差。應坐罪人及發配罪人。擧行時急。政官牌招開政。以在京無故人差出。待下批牌招察任。又命書傳敎曰。承旨前望單子入之。待下批牌招察任。又命書傳敎曰。承旨房仍。又命書傳敎曰。推鞫撤罷。命退。諸臣以次出。
정조 10년
行都承旨李秉模坐。左承旨趙英鎭坐。右承旨李亨元坐直。左副承旨李祖承坐。右副承旨洪仁浩坐。同副承旨趙衍德坐直。注書金孝建仕一員未差。假注書張錫胤仕直。事變假注書李彙仕。
정조 10년
藥房都提調洪樂性。提調徐有隣。右承旨李祖承啓曰。節屆隆冬。寒事是緊。伏未審此時。聖體。若何。閱月焦遑。鎭日酬應之餘。不瑕有傷損之節。今日臣等率諸御醫。趁早入診。詳察聖候爲宜。王大妃殿連却湯膳。纔命進御。調攝中氣候。何如。惠慶宮氣候。何如。中宮殿氣候。何如。臣等不任區區憂慮。敢此問安。竝爲仰稟。答曰。知道。慈殿氣候差勝。慈宮氣候一樣。卿等不必入侍矣。
정조 10년
李亨元啓曰。新除授左承旨趙英鎭。以前任永興府使。方在解由未出中。何以爲之。敢稟。傳曰。勿拘。牌招察任。
정조 10년
兵曹。白東俊爲御營中軍。
정조 10년
洪仁浩。以備邊司言啓曰。卽見東萊前府使洪文泳狀啓。則以爲關白身死。告訃大差倭。匪久出來。京接慰官及差備譯官。預先差出。所贈宴禮。公私禮單。依例擧行事。請令廟堂稟旨。分付矣。京接慰官及差備譯官。堂上堂下各一員差出。禮單磨鍊等事。竝令該曹該院。考例擧行之意。分付。何如。傳曰。允。
정조 10년
趙衍德。以左右捕廳言啓曰。大逆不道罪人善復子好石重石。孫錫和都也之等。發配次。移送秋曹之意。敢啓。答曰。知道。好石重石。姑勿移送。以待臺啓收殺。
정조 10년
傳于李秉模曰。以謙用法。今日內擧行事。分付。
정조 10년
趙英鎭。以義禁府言啓曰。罪人宇鎭。濟州牧大靜縣減死圍籬安置。罪人以謙用法。今日內擧行事。命下矣。臣等新叨獄官。雖未參鞫。第以判付所下言之。宇鎭之千罪萬惡。莫非覆載間晷刻難容之劇逆。二行刀割當一一嚴鞫。快正王法。決不可遽施酌處。以謙則復賊窮凶情節。卽古今之所未有。渠以其父之子。凶謀憯計。無不同參。則亦宜一體嚴問。究覆逆節。不當只施隨坐之律。臣等雖被重誅。有不可擧行之意。敢啓。答曰。斯速擧行。
정조 10년
李亨元。以義禁府言啓曰。臣等纔以罪人宇鎭以謙事。不避方命之誅。冒陳執法之啓。顒俟準許之命。及承批旨。以斯速擧行爲敎。臣等誠不勝憂悶抑塞之至。宇鎭之窮兇情節。旣不能逐件盤覈。又不能遲晩正法。而遽爲酌處。以謙之更不究覈。直施隨坐。大是失刑。兇圖逆節。復旣伏法之後。非渠誰問。今此二賊。若不嚴覆得情。則獄體失矣。王法乖矣。臣等終不敢擧行。有死而已。惶恐敢啓。答曰。斯速擧行。
정조 10년
李亨元。以刑曹言啓曰。昨因義禁府啓辭。大逆不道罪人善復應坐之類。發送配所事。草記蒙允矣。卽接南部牒呈。則罪人寬謙。方在平安道永柔地云。凡緣坐罪人。發配草記蒙允後。自臣曹捉來發送。而其居住有無。各其該部詳探。報于義禁府。自義禁府分定配所。草記啓下後。臣曹方爲擧行矣。今此罪人。關係如何。而該部終不詳探居住。枚報義禁府。以致發配時。始乃知其在鄕。揆以事體。誠極駭然。當該部官。拿問處之。罪人寬謙。發關該道。直爲押送配所之意。分付。何如。傳曰。允。一張刀割
정조 10년
判敦寧金鍾秀疏曰。伏以。臣於蒙恩歸護之後。伏聞金吾之任。未護解免。不得已蒼黃入城。則宇鎭酌處之命已下。繼有推鞫徹罷之命。草記請寢。而未卽承批。聯章到院。而遽蒙譴遞。惶悚雖深。憂憤政切。此際鄕信踵至。臣母宿病。挾感添劇。寢食阻却。神氣凜綴云。臣自聞此報。方寸擾擾。按住不得。玆敢留疏徑發。伏乞聖明。亟命治臣之罪。以肅朝綱焉。噫嘻。痛矣。宇鎭之諸條遲晩。固莫非斷案。一行刀割則雖以我聖上天地之大德。傅生之議。初非可擬於此等凶賊者。以謙逆節。亦多未盡鉤覈者。則遽然依本律施行。大乖獄體。臣不敢以已去其職而不言。伏乞亟寢推鞫撤罷之命焉。仍伏念向來臣等之伏閤。百僚之庭請。特緣推鞫事急。自不得不姑停矣。六行刀割義急沐浴。情分去留。臨發惓惓。言不知裁。惟聖明。恕其罪而察其心焉。臣無任激切屛營祈懇之至。謹昧死以聞。答曰。省疏具悉。宇鎭之罪狀。非不知也。一行刀割減死島棘之命。專爲渠父之欲免盤劍之典。更勿煩請。一行刀割卿其勿辭。俟母病少間上來。
정조 10년
都承旨李秉模疏曰。伏以。臣待罪金吾。目見諸賊窮凶絶悖之狀。直欲食肉而寢皮。雖幸善復明謙之次第就戮。噫。彼千罪萬惡之宇鎭。未及正法。父子同情之以謙。猶未究竟。而宇鎭酌處之命。遽下意外。推鞫撤罷之敎。繼降此際。臣與諸堂。相顧驚怳。莫曉其故。敢效執法之義。冀垂反汗之音。不惟不賜允可。持遞之敎。責以稽忽。惶隕之極。靡所容措。自顧微誠。未格天聽。忍令此賊。一日假息於覆載之間。尙何顔面。晏然於銀臺長席乎。伏乞聖明。亟遞臣職。以安私分焉。且臣伏見夜下傳敎。院中諸僚。以徹鞫傳敎。不爲頒布。至於罪遞。臣終宵耿耿。竊爲殿下惜之也。天討方行。四字削此時鉤覈。不容少緩。則承宣之繳還。乃其職耳。殿下何爲而有此過中之擧耶。穆然深思。還收成命。是臣區區之望也。臣無任云云。答曰。省疏具悉。不必然矣。卿其勿辭行公。
정조 10년
奎章閣提學李性源兪彦鎬疏曰。伏以。臣等於罪人宇鎭酌處之命。有不敢以職名之已去。而泯默不言者。略暴聯疏未徹之餘懷。仰冀裁處焉。噫嘻。痛矣。亂逆從古何限。而其至妖惡至陰慘。豈有如宇鎭者哉。四行刀割。酌處二字。尙可擬議於已遲晩未結案之前乎。臣等終始參鞫。備悉其情節。一日失刑。實有無窮之憂。玆敢聯陳短籲。仰請收還。伏乞亟寢成命。卽令結案正法。少洩神人之憤焉。臣等無任屛營祈懇之至。謹昧死以聞。答曰。省疏具悉。金宇鎭事。一提學批。已詳言之矣。
정조 10년
副校理李尙度朴基正。修撰李百亨。副修撰李太亨等箚曰。伏以。臣等卽伏見夜下傳敎。有宇鎭酌處推鞫撤罷之命。臣等相顧驚惶。實不勝萬萬憂迫之至。今番逆獄。是何等急變也。九字刀割逆復。以上將而肆叛亂之兇。表裏和應。左右糾結。兇謀潛伏於肘腋。禍機竊發於呼吸。何幸慈天下燭。大明高懸。陰謀自露。逆節昭著。三行刀割夫逆復。以三十年元戎。挾震主之威權。藉蓋世之富貴。九字刀割其締結排布。決不止於一子一姪也。明矣。復明雖已伏法。以謙尙可究覈。況彼宇鎭。專襲賊喆之凶心。四字刀割右連復賊。眞贓斷案。已成於獄情盤問之時。其究問黨與。摘拔根柢之道。亶在於以謙宇鎭兩賊。而今此按獄方張之際。遽有鞫事徑徹之命。此不但天誅之未伸。抑恐有隱憂之倍切。伏願聖明。亟寢推鞫徹罷之命。以謙宇鎭。仍令王府。嚴加刑訊。其兇謀連結之類。逆節同參之人。一一鉤得。箇箇取服。使王討夬行而國勢奠安焉。取進止。答曰。更勿煩聒。